
1. Zenbait adituren aburuz aurrekontu hauek ez dituzte EAEko biztanleen beharrizanak asetzen. 

Bestela esanda: 

a) Aurrekontu hauek ez dituzte EAEko biztanleen beharrak beteko zenbaiten iritziz. 

b) Aurrekontu hauek ez dituzte asebeteko zenbait adituren beharrizanak. 

c) Aurrekontu hauen bidez EAEko biztanleen beharrizanak bete daitezke, adituen ustez. 

d) Aditu batzuen ustez, EAEko herritar behartsuak nekez aseko dituzte aurrekontu hauek. 

2. Oraingo mintzaldiek ere ez dute, mamiaren aldetik, ordukoen eite handirik. Bestela esanda: 

a) Mintzaldiak orain, mamiaren aldetik, beste garai batekoak bezalakoak dira. 

b) Lehenagoko saioak beste itxura batekoak izaten ziren, edukiari dagokionez. 

c) Oraingo mintzaldiek ez dute ospe onik, mamiagatik batez ere. 

d) Orduko mintzaldiek eta oraingoek ere ez dute mami handirik. 

3. Hainbat teoria zirriborratu dituen arren, ez du azalpen sinesgarririk aurkitu. Bestela esanda: 

a) Bere saiakeretan ez ditu sineskeriak baztertu. 

b) Bere teoriak landuegiak gertatu dira. 

c) Esplikazio egokia aurkitu ezinik dabii. 

d) Ez du lortu bere teoria jende aurrean azaltzea. 

4. Mendi-aterpe gisa berreraikitako artzain txabola zaharra estreinatu dute Anboton. Bestela 
esanda: 

a) Artzain txabola aterpetarako eraberritu dute Anboton. 

b) Artzain txaboletan babestuko da jendea Anboton. 

c) Artzainek eta mendizaleek erabiltzeko txabola eraiki dute Anboton. 

d) Aterpea egiteko unean, artzain txabola zaharrak hartu dituzte eredu. 

5. Haien prentsa txarra Europan marxismoak izandako gainbeherari egotzi zioten. Bestela esanda: 

a) Haien gainbehera eragin zuen Europan marxismoak izandako prentsa txarrak. 

b) Prentsa txarrak Europako marxismoari bota zion haien beherapenaren errua. 

c) Hain txarra zen prentsa, non Europan marxismoari leporatu zioten haiek izandako beherapena. 

d) Haien ospe txarra Europan marxismoak izandako gainbeheratik zetorrela uste zuten. 

6. Atapuercako aztarnategian aurkitutako zantzu batzuek bertan euskaldunon asabak bizi zirela 
pentsatzeko bide ematen dute. Alegia: 

a) Gure asabak Atapuercan bizi ziren. 

b) Atapuercako zantzuek ziurtatzen digute euskaldunak bizi zirela. 

c) Aurkitutako zantzu batzuen arabera, litekeena da euskaldunen asabak Atapuercan bizi izana. 

d) Euskaldunon asabak Atapuercan aurkituriko zantzu batzuetan bizi ziren. 



7. Neurrien eraginkortasunari buruz zabaldu ziren zalantzak uxatu ditu Jonek. Bestela esanda: 

a) Neurriek beren helburuak betetzen dituztela ziurtatu zuen Jonek. 

b) Neurrien ondorioei buruz zalantzakor agertu zen Jon. 

c) Jon izan ezik, guztiak bat datoz neurrien egokitasunari buruz. 

d) Oso zalantzazko neurriakjarri ditu martxan Jonek. 

8. Enpresen etekin guztiek nahitaezko dute ohiko bermea Lan-aholkularitzak baliogabetu ez ditzan. 

Hau da: 

a) Jasotako errentak balioesteko ezinbestekoa da Lan-aholkularitzaren ohiko garantia. 

b) Irabaziak jaso ondoren, Lan Saileko aholkulariek erabakiko dute ohiko bermea noiz baliogabetu 
eta noiz ez. 

c) Etekinak etxeratu ahal izateko Lan-aholkularitzak berme baliagarri bat eskuratzeko ohitura du. 

d) Jasotako aberastasunez baliatu ahal izateko, Lan Saileko aholkulariek horien premia bermatu 
ohi dute ezinbestean. 

9.Adituen aburuz, transgenikoei buruzko beldurra funtsik gabekoa da. Alegia: 

a) Adituen iritziz, oinarri sendoak daude transgenikoez kezkaturik egoteko. 

b) Transgenikoak kaltegarriak dira, baina aditu batzuek ez dute onartu nahi. 

c) Jakitunen ustez, ez dago arrazoi sendorik transgenikoei beldurra izateko. 

d) Adituak beldur dira transgenikoek ondorio kaltegarriak izango ote dituzten. 

10. Erresuma Batuko ordezkariak malgutasuna eskatuzien Edinburghen Europako Elkartearen 
finantziaketa negoziatzen ari ziren hamaika kideei. Horren arabera: 

a) Edinburghen ari ziren negoziatzen Erresuma Batuko ordezkariak. 

b) Ordezkarietako bat finantziaketa zorrotz baten aide agertu zen. 

c) Hamaika elkarterekin negoziatu zuen Erresuma Batuko ordezkariak. 

d) Hamabi ordezkari bildu ziren Edinburghen Europako Elkartearen finantzaketaz hitz egiteko. 

11. Errealitatean sarri ikusten dugun fenomeno horren inplikazioez gogoeta egin beharko lukete 
kulturgintzan dihardutenek. Hau da: 

a) Kultura munduko jendeak pentsatu egin beharko luke errealitatean askotan gertatzen den 
fenomeno horren ondorioez. 

b) Kultura Saileko langileekgogoratu beharko lituzkete errealitatean gutxitan gertatzen den 
fenomeno horren eraginak. 

c) Kultura egin nahi dutenek gogoan izan behar dituzte errealitatean nekez ikus daitekeen 
fenomeno horren emaitzak. 

d) Kultura lantzen dutenek errealitatean sartu behar dituzte fenomeno horren ondorioak. 

12. Freud-en psikoanalisiari esker antzemandako desoreka psikologiko askoren iturria maitasunik 
eza delakoan nago. Hau da: 

a) Freud-ek bazekien desoreka psikologiko askoren iturria maitasunik eza dela. 

b) Nire aburuz, maitasunik eza da arazo psikologiko jakin askoren sorburua. 

c) Freud-en arazo psikologikoei esker antzeman daitezke desoreka eta maitasunik eza. 

d) Psikoanalisiaren bidez Freud-ek maitasunik eza antzeman zuen. 

